# Oli essencial

Un oli essencial o simplement una essència és el nom tradicional d'aquelles substàncies líquides hidròfobes concentrades que contenen compostos d'aromes volàtils i que s'obtenen de les plantes. Aquestes essències es poden trobar generalment en les fulles, les flors, els fruits i les llavors de les plantes. Un oli es qualifica d'essència en el sentit que porta una olor característica o essència de la planta. Els olis essencials no tenen, com a grup, cap propietat específica química o farmacèutica en comú. Els olis essencials es defineixen pel fet de transmetre fragàncies característiques.

## Obtenció

Els mètodes amb els quals s'obtenen els olis essencials han estat per ordre cronològic el premsat, la destil·lació i l'extracció líquid-líquid. La destil·lació en corrent de vapor és la més acceptada per obtenir-los. Per obtenir un litre d'aquestes substàncies sovint es necessiten diverses tones de plantes; i això explica l'alt preu que tenen en el mercat. Acostumen a ser substàncies olioses, lipòfiles, intensament oloroses, d'origen vegetal i els constituents principals són terpens però també hi sol haver hidrocarburs alifàtics, alcohols, aldehids, cetones, èsters, hidrocarburs aromàtics, fenols i derivats. Hi ha essències constituïdes només per un terpè i altres en les quals el constituent principal no és un terpè, com l'essència de l'anís. En general s'obtenen grans quantitats d'olis essencials dels cítrics i les plantes de la família de les labiades —menta, espígol (oli essencial d'espígol), romaní. S'usen en perfumeria, cosmètica, aromateràpia, medicina i com a saboritzants d'aliments. Cal tenir precaucions en el seu ús, ja que són substàncies molt concentrades i molts poden provocar problemes en la pell si s'apliquen directament.

### Altres mètodes

* Sfumatura.
* Enfleurage.
* Absolut (perfumeria)
* Exsudació de resines.
* Impregnació de ceres.
* Premsat en fred.

## Olis essencials més habituals

Entre els olis essencials més utilitzats hi ha:
* Lavandí (Lavandula x hybrida): antibiòtic i calmant.
* Romaní (Salvia rosmarinus): bactericida potent.
* Bergamota (Citrus bergamia): distensió.
* Mandarí (Citrus reticulata): somnífer infantil.
* Encens (Boswellia carteri): potent antiedemàtic.
* Planta del te (Melaleuca alternifolia): potent fungicida i viroestàtic.
* Eucaliptus (Eucalyptus globulus): expectorant, virostàtic, bactericida.
* Coriandre (Coriandrum sativum): efectes antimicrobians, antioxidants, antidepressius, antiinflamatoris,...
* Estructura química de l'isoprè, base dels olis essencials
* Ocimum americanum
* Cítrics
* Planta del te
* Gingebre
* Lavandí

## Famílies botàniques de les quals s'extreuen olis essencials

* Myrtaceae: clau d'espècia (Syzygium aromaticum) Eucalyptus spp.
* Lauraceae: canyella de Sri Lanka (Cinnamomum verum), canyella de la Xina. (Cinnamomum aromaticum) càmfora (Cinnamomum camphora), llorer (Laurus nobilis).
* Rutaceae: taronger amarg, bergamota, llimoner.
* Lamiaceae: alfàbrega, Calamintha sylvàtica, Hyssopus officinalis, Lavandula sp, (espígol lavandí, Origanum mejorana, O. vulgaris (orenga) Melissa officinalis, Mentha x piperita, romaní, sajolida, sàlvia spp. farigola (Thymus spp.) pàtxuli (Pogostemon cablin).
* Asteraceae: Chamomilla recutita, Artemisia absinthium, A. vulgaris, A. dracunculus (estrragó).
* Apiaceae: anís (Pimpinella anisum), fonoll, anet, coriandre, julivert.
* Cupressaceae: xiprer.
* Zingiberaceae: gingebre.
* Piperaceae: pebre.
* Verbenaceae: marialluïsa (Aloysia triphylla).

## Parts de les plantes on s'emmagatzema l'oli essencial

* Flors: bergamota, nard, romaní.
* Fulles: llorer, eucaliptus.
* Escorça: canyella.
* Fusta: sàndal.
* Arrel: vetiver.
* Rizomes: cúrcuma, gingebre.
* Fruits: anís, fonoll.
* Llavors: nou moscada.

## Referències

* ↑ Francisco de Paula Mellado. Enciclopedia moderna: diccionario universal de literatura, ciencias, artes, agricultura, industria y comercio. Establecimiento Tipográfico de Mellado, 1851, p. 241–.
* ↑ Antoine BAUMÉ. Éléments de pharmacie théorique et pratique ... Quatrième édition revue, corrigée & augmentée. Samson, 1777, p. 932–.
* ↑ Christian Valnet. Oli essenziali e Aromaterapia. Edizioni R.E.I., 17 setembre 2014, p. 52–. ISBN 978-2-37297-013-6.
* ↑ Auguste DEBAY. Nouveau manuel du parfumeur-chimiste. Les parfums de la toilette et les cosmétiques les plus favorables à la beauté sans nuire à la santé ... Quatrième édition, 1856, p. 315–.
* ↑ M.S. Krishnamurthy, JV Hebbar. Easy Ayurveda Home Remedies: Based On Authentic, Traditional Ayurveda Practice. Notion Press, 24 gener 2019, p. 275–. ISBN 978-1-68466-714-7.
* ↑ Edward Klein; Sir Michael Foster; Thomas Lauder Brunton Handbook for the Physiological Laboratory. J. & A. Churchill, 1873, p. 103–.
* ↑ M. J. Rose. El llibre de les fragàncies perdudes. Penguin Random House Grupo Editorial España, 21 març 2013, p. 425–. ISBN 978-84-01-38895-8.
* ↑ http://eshop6196.hiwinner.tw/ec99/eshop6196/human_resource.asp Arxivat 2009-03-22 a Wayback Machine.
* ↑ Noël Étienne HENRY (and GUIBOURT (Nicolas Jean Baptiste Gaston)). Pharmacopée raisonnée, ou traité de pharmacie pratique et théorique ... Troisième édition ... augmentée, etc, 1847, p. 177–.
* ↑ Concepción Obón de Castro. Las plantas medicinales de nuestra región. Editora Regional de Murcia, 1991, p. 36–. ISBN 978-84-7564-130-0.
* ↑ Maria Fiorella Coccolo. Il dizionario degli oli essenziali: Conoscere e usare le essenze di fiori, foglie, radici e cortecce per la salute, il benessere e la linea. Edizioni Riza, 17 gener 2014, p. 45–. ISBN 978-88-7071-219-3.
* ↑ Bruno RIOTTE. Mon guide Huiles essentielles. Lulu.com, 9 març 2015, p. 61–. ISBN 978-1-326-20963-6.
* ↑ Victor R. Preedy. Essential Oils in Food Preservation, Flavor and Safety. Elsevier Science, 28 setembre 2015, p. 433–. ISBN 978-0-12-416644-8.
* ↑ Susan Drury. L'olio di tea tree. Le proprietà terapeutiche di Melaleuca alternifolia. Tecniche Nuove, 1998, p. 65–. ISBN 978-88-481-0713-6.
* ↑ Rosa Maria Giner Pons; Salvador Máñez Aliño Farmacognòsia: de la natura al medicament. Universitat de València, 28 novembre 2011, p. 79–. ISBN 978-84-370-8646-0.
* ↑ Brinza, Ion; Boiangiu, Razvan Stefan; Cioanca, Oana; Hancianu, Monica; Dumitru, Gabriela «Direct Evidence for Using Coriandrum sativum var. microcarpum Essential Oil to Ameliorate Scopolamine-Induced Memory Impairment and Brain Oxidative Stress in the Zebrafish Model» (en anglès). Antioxidants, 12, 8, 31-07-2023, pàg. 1534. DOI: 10.3390/antiox12081534. ISSN: 2076-3921. PMC: PMC10451280. PMID: 37627529.
* ↑ Said, Ahmed Abdou; Reda, Rasha M.; Metwally, Mohamed M. M.; Abd El-Hady, Heba M. «Therapeutic efficacy of coriander (Coriandrum sativum) enriched diets in Oreochromis niloticus: effect on hepatic-renal functions, the antioxidant-immune response and resistance to Aeromonas veronii» (en anglès). Fish Physiology and Biochemistry, 49, 4, 8-2023, pàg. 687–709. DOI: 10.1007/s10695-023-01220-6. ISSN: 0920-1742. PMC: PMC10415512. PMID: 37438674.